# Горулёв Павел Сергеевич

Горулев Павел Сергеевич (13 декабрь 1949 йыл) — Башҡортостан физик культура институты директоры. Педагогия фәндәре докторы (2004), профессор, СССР чемпионы (1978), ауыр атлетика буйынса СССР-ҙың спорт мастеры (1972), Рәсәйҙең атҡаҙанған тренеры (1993), Башҡортостан Республикаһының атҡаҙанған физик культура хеҙмәткәре (1997), ауыр атлетика буйынса халыҡ-ара категориялы судья (1995), Башҡортостан Республикаһының күренекле спортсыһы (1993).

# Горулёв Павел Сергеевич
## Биографияһы

Павел Сергеевич Горулев 1949 йылдың 13 декабрендә Чкалов өлкәһенең Чкалов ҡалаһында тыуған.
1980 йылда П. Ф. Лесгафт исемендәге Ленинград физик культура институтын тамамлаған, Юғары спорт оҫталығы мәктәбе тренеры В. Н. Самородовтың тәрбиәләнеүсеһе.
1981 йылдан алып тренер, 1987—1997 йылдарҙа — Юғары спорт оҫталығы мәктәбенең өлкән тренеры. Шул уҡ ваҡытта, 1996—1998 йылдарҙа Рәсәй Федерацияһы йыйылма командаһының баш тренеры була.
1999 йылдан алып Урал физик культура университетының филиалы Башҡорт физик культура институтының директоры вазифаһын башҡара. 1995 йылдан Башҡортостан Республикаһы спортының көс төрҙәре ассоциацияһының президенты, 2005 йылдан Башҡортостан Республикаһының ауыр атлетика федерацияһын етәкләй.

# Горулёв Павел Сергеевич
## Спорт ҡаҙаныштары

1977 йылда РСФСР чемпионы була, 1978 йылда — РСФСР һәм СССР чемпионы, 1980 йылда ырғымда СССР чемпионатының бронза призеры. Шулай уҡ 1978 йылда «Дуҫлыҡ» Кубогына халыҡ-ара ярыштарҙа еңеүсе була.
Уның етәкселеге аҫтында Башҡортостан йыйылма командаһы Рәсәй чемпионы һәм 1993, 1994 һәм 1996 йылдарҙа Рәсәй Кубогына эйә була. Горулевтың тәрбиәләнеүселәре араһында 10-дан ашыу СССР һәм Рәсәй спорт мастерҙары бар.

# Горулёв Павел Сергеевич
## Фәнни эшмәкәрлеге

60-тан ашыу ғилми хеҙмәт, шул иҫәптән монографиялар һәм уҡыу әсбаптары авторы. уның ғилми эштәре спорттың көс һәм тиҙлек-көс төрҙәрендәге күнекмә процесы менән идара итеүгә һәм башҡа темаларға арналған.
«Ученые записки университета им. П. Ф. Лесгафта» журналының редколлегия ағзаһы.

# Горулёв Павел Сергеевич
## Фәнни эшмәкәрлеге
### Диссертациялары

* Адаптация студентов факультета физической культуры и спорта к условиям обучения в вузе: Автореф. дис. на соиск. учен. степ. к.п.н.: Спец. 13.00.04 / Горулев П. С.; [Урал. гос. акад. физ. культуры]. — Челябинск: 2002. — 22 с.; 20 см.
* Управление спортивной подготовкой женщин в тяжелой атлетике с учетом диморфических различий работоспособности : диссертация … доктора педагогических наук : 13.00.04 Челябинск, 2006 286 с., Библиогр.: с. 229—272 РГБ ОД, 71:07-13/186

# Горулёв Павел Сергеевич
## Фәнни эшмәкәрлеге
### Китаптары һәм баҫмалары

* Горулёв П. С., Румянцева Э. Р. Женская тяжелая атлетика : проблемы и перспективы : учебное пособие для студентов вузов / М. : Советский спорт, 2006. — 162 с. ISBN 5-9718-0074-4
* Горулёв П. С., Румянцева Э. Р. Спортивная подготовка тяжелоатлеток. Механизмы адаптации
* Макина Л. Р., Буйлов П. З., Горулёв П. С. Содержание и организация многолетнего процесса физической подготовки легкоатлетов с нарушением зрения, специализирующихся в беге на средние дистанции: монография / Башкирский ин-т физической культуры (Фил. ФГБОУ ВПО УралГУФК). — Уфа : БашИФК, 2012. — 124 с.
* В соавторстве — Функциональные особенности нервно-мышечного аппарата пояса верхних конечностей и особенности психического состояния у женщин среднего возраста с диагнозом шейно-грудной остеохондроз, Журнал «Ученые записки университета им. П. Ф. Лесгафта» Выпуск № 3 / 2010
* В соавторстве — Проблема подготовки специалистов в области спорта инвалидов (по результатам опроса выпускников физкультурных вузов), Журнал «Ученые записки университета им. П. Ф. Лесгафта» Выпуск № 8 / 2009

# Горулёв Павел Сергеевич
## Ғаиләһе

Ҡатыны — Горюлева Любовь Андреевна. Балалары — Габдюшева Ксения Павловна, Горулёв Денис Павлович.